Obavijest o načinu prihvata donacije lijekova i/ili medicinskih proizvoda

Za izdavanje suglasnosti za prihvat donacije lijekova i/ili medicinskih proizvoda Ministarstva zdravlja zahtjev podnosi isključivo zdravstvena ustanova.

Zahtjev treba potpisati i ovjeriti čelna osoba zdravstvene ustanove. Zahtjevu se prilažu donacijsko pismo i ispunjen [Obrazac za donaciju lijeka](OBRAZAC%201%20-%20DONACIJA%20LIJEKA.doc) ili [Obrazac za donaciju medicinskog proizvoda](OBRAZAC%202%20-%20DONACIJA%20MEDICINSKOG%20PROIZVODA.doc) popunjen od strane donatora ili ovlaštenog predstavnika donatora u Republici Hrvatskoj, a koje je potpisala i ovjerila odgovorna osoba od strane donatora ili ovlaštenog predstavnika donatora u Republici Hrvatskoj.

Predmet donacije mogu biti:

- lijekovi koji imaju odobrenje za stavljanje u promet u Republici Hrvatskoj i Europskoj uniji

- medicinski proizvodi ako imaju ocjenu sukladnosti te ako su označeni oznakom »CE«

- lijekovi/medicinski proizvodi čiji je rok valjanosti duži od 6 mjeseci od dana podnošenja zahtjeva

- lijekovi/medicinski proizvodi, čiji je rok valjanosti kraći od 6 mjeseci, a duži od 2 mjeseca od dana podnošenja zahtjeva uz potpisanu i ovjerenu izjavu čelne osobe zdravstvene ustanove da će biti utrošeni do isteka roka valjanosti.